EELNÕU

02.10.2024

**Raudteeseaduse ja riigilõivuseaduse muutmise muutmise seadus**

**§ 1. Raudteeseaduse muutmine**

Raudteeseadusestehakse järgmised muudatused:

**1)** paragrahvi 3 lõike 1 punktis 3 ja § 94 lõike 1 punktis 6 asendatakse sõna „pöörangute“ sõnaga „pöörmete“;

**2)** paragrahvi 7 lõige 1 muudetakse ja sõnastatakse järgmiselt:

„(1) Reisijateveol kehtivad Euroopa Parlamendi ja nõukogu määruses (EL) 2021/782 rongireisijate õiguste ja kohustuste kohta (ELT L172/1, 07.05.2021, lk 14–41) kehtestatud nõuded.”;

**3)** paragrahvi 20 lõike 1 punkt 2 muudetakse ja sõnastatakse järgmiselt:

„2) mitteavalikul raudteel raudteeveoga tegelemisel – kindlustussumma suurus ei ole määratud ning kujuneb kindlustusandja ja raudteeveoettevõtja vahelise kokkuleppe järgi.“;

**4)** paragrahvi 22 lõiget 8 täiendatakse teise ja kolmanda lausega järgmises sõnastuses:

” Kui see aeg peab olema lühem raudteeinfrastruktuuri majandamist kahjustavate riskide tõhusa kontrolli tagamiseks, võib Tarbijakaitse ja Tehnilise Järelevalve Amet otsustada anda ohutusloa ja tegutsemise ohutustunnistuse lühemaks ajaks kui viis aastat. Sel juhul lisab Tarbijakaitse ja Tehnilise Järelevalve Amet põhjuse otsusesse.”;

**5)** paragrahvi 24 lõige 1 muudetakse ja sõnastatakse järgmiselt:

„(1) Mitteavalikku raudteed majandada sooviv raudtee valdaja peab tegutsemise ohutustunnistuse saamiseks esitama Tarbijakaitse ja Tehnilise Järelevalve Ametile vastava taotluse, millele lisatakse:

1) kõikide osapoolte allkirjastatud kinnituskiri või leping, kus on toodud raudteeohutuse eest vastutava töötaja ees- ja perekonnanimi, isikukood või selle puudumise korral sünniaeg ning töötajale väljaantud kutsetunnistuse number;

3) raudteede skeem koos asjakohaste raudteerajatistega, märkides skeemile rööbasteede ja pöörmete numbrid.”;

**6)** paragrahvi 24 lõike 2 punktis 3 asendatakse tekstiosa ”raudteeliiklusregistri kood” tekstiosaga „Euroopa raudteeveeremi number“;

**7)** paragrahvi 24 lõike 2 punkt 4 tunnistatakse kehtetuks;

**8)** paragrahvi 25 täiendatakse lõikega 31 järgmises sõnastuses:

„(3)1 Käesoleva paragrahvi lõigetes 1-3 nimetatud kontrollimise osana on Tarbijakaitse ja Tehnilise Järelevalve Ametil õigus teha ettevõtjale kohapealset kontrolli ja auditeid ning nõuda asjakohase lisateabe esitamist.“;

**9)** paragrahvi 25 lõige 4 muudetakse ja sõnastatakse järgmiselt:

”(4) Ühe kuu jooksul alates ohutusloa ning tegutsemise ohutustunnistuse taotluse saamisest teatab Tarbijakaitse ja Tehnilise Järelevalve Amet ettevõtjale, kas esitatud dokumendid on täielikud, või palub esitada asjakohast lisateavet, andes selleks mõistliku tähtaja.“;

**10)** paragrahvi 25 täiendatakse lõikega 41 järgmises sõnastuses:

„(41) Tarbijakaitse ja Tehnilise Järelevalve Amet annab ohutusloa või jätab ohutusloa taotluse rahuldamata hiljemalt neli kuud pärast taotlejalt nõutava teabe saamist. Tarbijakaitse ja Tehnilise Järelevalve Amet annab tegutsemise ohutustunnistuse või jätab tegutsemise ohutustunnistuse taotluse rahuldamata hiljemalt üks kuu pärast taotlejalt nõutava teabe saamist. Kui Tarbijakaitse ja Tehnilise Järelevalve Amet ei lahenda taotlust tähtaja jooksul, ei loeta ohutusluba ning tegutsemise ohutustunnistust selle tähtaja möödumisel taotlejale vaikimisi antuks.”;

**11)** paragrahvi 27 lõige 5 muudetakse ja sõnastatakse järgmiselt:

„(5) Ühtne ohutustunnistus kehtib kuni viis aastat ja seda muudetakse raudteeveoettevõtja taotlusel tervikuna või osaliselt iga kord, kui tegevusliik või tegevusulatus muutub.“;

**12)** paragrahvi 42 lõige 1 muudetakse ja sõnastatakse järgmiselt:

„(1) Raudteeveeremi valdaja määrab enne raudteeveeremi raudteevõrgustikus kasutusele võtmist sellele hoolduse eest vastutava üksuse, mis registreeritakse Euroopa raudteeveeremi registris.“;

**13)** paragrahvi 42 lõigetest 3 ja 8 jäetakse välja sõna ”kaubavagunite”;

**14)** paragrahvi 42 lõiget 5 täiendatakse pärast tekstiosa „vastutava üksuse” tekstiosaga „ja hoolduse allhanke funktsioonide“;

**15)** paragrahvi 48 lõikes 9 asendatakse tekstiosa „(EÜ) nr 1371/2007“ tekstiosaga „(EL) 2021/782“;

**16)** paragrahvi 58 lõike 3 punkt 2 muudetakse ja sõnastatakse järgmiselt:

„2) omandanud vähemalt põhihariduse ja läbinud vedurijuhi 3. taseme kutseõppe või keskhariduse baasil vedurijuhi väljaõppe üldkoolituse;”;

**17)** paragrahvi 84 lõige 2 muudetakse ja sõnastatakse järgmiselt:

„(1) Üks jagudest peab kirjeldama raudteeveoettevõtjatele pakutava infrastruktuuri tehnilisi näitajaid ning sellele juurdepääsu tingimusi. Selles jaos esitatav teave viiakse igal aastal kooskõlla Euroopa raudteeinfrastruktuuri registri andmetega või viidatakse Euroopa raudteeinfrastruktuuri registrile.”;

**18)** paragrahvi 110 lõike 1 esimene lause muudetakse ja sõnastatakse järgmiselt:

„Raudteeveoettevõtja võib tegeleda avaliku reisijateveoga või teiste raudteevedudega avalikul raudteel, samuti ohtliku kauba veoga mitteavalikul raudteel, mis ei toimu enda tarbeks, üksnes veoeeskirja alusel.”;

**19)** paragrahvi 110 lõige 5 muudetakse ja sõnastatakse järgmiselt:

„(5) Kehtestatud veoeeskiri ja sellesse tehtud muudatused edastatakse teadmiseks Tarbijakaitse ja Tehnilise Järelevalve Ametile, Konkurentsiametile ning avaliku reisijateveo korral Transpordiametile. ”;

**20)** paragrahvi 110 lõiget 6 täiendatakse pärast tekstiosa „Tarbijakaitse ja Tehnilise Järelevalve Amet,“ tekstiosaga „Transpordiamet“;

**21)** paragrahvi 120 lõike 3 punktis 4 asendatakse tekstiosa „raudteeliiklusregistrite andmetele” tekstiosaga „Euroopa raudteeveeremi registri andmetele”;

**22)** paragrahvi 124 lõige 1 muudetakse ja sõnastatakse järgmiselt:

„(1) Pärast [käesoleva seaduse §-s 118](https://www.riigiteataja.ee/akt/130122023005?leiaKehtiv#para118) nimetatud loa saamist ja enne raudteeveeremi esmakordset kasutamist tuleb see valdaja taotluse alusel registreerida Euroopa raudteeveeremi registris.”;

**23)** paragrahvi 124 täiendatakse lõikega 11 järgmises sõnastuses:

„(3)1 Käesoleva paragrahvi lõikes 1 nimetatud registreerimise registritoimingud teeb Tarbijakaitse ja Tehnilise Järelevalve Amet vastavalt komisjoni rakendusotsusele (EL) 2018/1614, milles sätestatakse Euroopa Parlamendi ja nõukogu direktiivi (EL) 2016/797 artiklis 47 osutatud veeremiregistrite kirjeldused ning muudetakse komisjoni otsust 2007/756/EÜ ja tunnistatakse see kehtetuks.“;

**24)** paragrahvi 125 lõike 1 punktis 2 asendatakse sõna „raudteeliiklusregistrist“ tekstiosaga „Euroopa raudteeveeremi registrist“;

**25)** paragrahvi 137 lõige 1 muudetakse ja sõnastatakse järgmiselt:

„(1) Raudteeliiklusregistri eesmärgiks on pidada arvestust raudteerajatiste, vedurijuhilubade, sertifikaatide, tegutsemise ohutustunnistuste ja ohutuslubade üle.”;

**26)** paragrahvi 137 lõiked 3 ja 4 tunnistatakse kehtetuks;

**27)** paragrahvi 137 lõige 5 muudetakse ja sõnastatakse järgmiselt:

„(5) Enne raudteerajatise registreerimise taotluse esitamist või registrikande muutmise taotluse esitamist peab raudteerajatise omanik või valdaja tasuma selle raudteeliiklusregistrisse kandmise eest riigilõivu riigilõivuseaduses sätestatud määras ja esitama andmed selle kohta taotluses.”;

**28)** paragrahvi 137 lõige 7 muudetakse ja sõnastatakse järgmiselt:

„(7) Raudteeliiklusregistri vastutav töötleja on Tarbijakaitse ja Tehnilise Järelevalve Amet. Raudteeliiklusregistri põhimäärusega võib määrata volitatud töötlejaid.“;

**29)** seadust täiendatakse §-ga 1371 järgmises sõnastuses:

„**§ 1371 . Raudteeveeremi numeratsioon Euroopa Liidus ja kolmandates riikides**

Raudteeveeremi valdaja kannab raudteeveeremile, mis liigub ainult Euroopa Liidu territooriumil, Euroopa raudteeveeremi numbri. Euroopa Liidust kolmandatesse riikidesse mineva, kolmandatest riikidest tuleva või kolmandates riikides kasutamiseks ette nähtud 1520 või 1524 millimeetri laiusel rööbasteel liikuvale raudteeveeremile kantakse raudteeveeremi number „SRÜ liikmesriikide, Aserbaidžaani Vabariigi, Gruusia Vabariigi, Läti Vabariigi, Leedu Vabariigi, Eesti Vabariigi kaubavagunite ning konteinerite ühiskasutuse kokkuleppe” ning „Endise NSVL TM kaubavagunite ja konteinerite inventariparkide SRÜ liikmesriikide, Aserbaidžaani Vabariigi, Gruusia Vabariigi, Läti Vabariigi, Leedu Vabariigi ja Eesti Vabariigi vahel jagamise ning nende edaspidise ühiskasutuse kokkuleppe” nõuete alusel.“;

**30)** paragrahvi 138 lõige 1 muudetakse ja sõnastatakse järgmiselt:

„(1) Raudteeliiklusregister koosneb:  
  1) vedurijuhilubade ja sertifikaatide andmebaasist;  
  2) Tegutsemise ohutustunnistuste ja ohutuslubade andmebaasist;

3) raudteerajatise registrikoodist;

4) Tarbijakaitse ja Tehnilise Järelevalve Ameti tehtud ettekirjutuste andmetest;

5) Euroopa raudteeveeremi numbrist.”;

**31)** paragrahvi 138 lõige 3 tunnistatakse kehtetuks;

**32)** paragrahvi 138 lõige 5 muudetakse ja sõnastatakse järgmiselt:

„(5) Tegutsemise ohutustunnistuste ja ohutuslubade andmebaasi kantakse raudtee-ettevõtjale väljaantud tunnistuse ja loa andmed.”;

**33)** paragrahvi 139 lõige 1 ja lõike 4 punkt 2 tunnistatakse kehtetuks;

**34)** paragrahvi 140 lõike 1 punktist 1 jäetakse välja **t**ekstiosa „või raudteeveeremi”;

**35)** paragrahvi 140 lõike 1 punkt 2 tunnistatakse kehtetuks;

**36)** paragrahvi 141 lõike 1 punktist 1 jäetakse välja **t**ekstiosa „või raudteeveerem”;

**37)** paragrahvi 141 lõike 2 punktist 1 jäetakse välja **t**ekstiosa „või raudteeveeremi”;

**38)** paragrahvi 142 lõike 2 esimene lause muudetakse ja sõnastatakse järgmiselt:

“Raudteeliikluses on keelatud kasutada Euroopa raudteeveeremi registris registreerimata raudteeveeremit.”;

**39)** paragrahvis 167 lõikes 1 asendatakse tekstiosa „(EÜ) nr 1371/2007 artiklis 8” tekstiosaga „(EL) 2021/782 artiklis 9”;

**40)** paragrahvis 168 lõikes 1 asendatakse tekstiosa „(EÜ) nr 1371/2007 artiklis 13” tekstiosaga „(EL) 2021/782 artiklis 15”;

**41**) paragrahvis 169 lõikes 1 asendatakse tekstiosa „(EÜ) nr 1371/2007 artiklis 16 või 18” tekstiosaga „,EL 2021/782 artiklis 18 või 20”;

**42)** paragrahvis 170 lõikes 1 asendatakse tekstiosa „(EÜ) nr 1371/2007 artiklis 20, 22 või 23” tekstiosaga „(EL) 2021/782 artiklis 22 või 23”;

**§ 2. Riigilõivuseaduse muutmine**

Riigilõivuseaduses tehakse järgmised muudatused:

**1)**  paragrahvi 209 tekst muudetakse ja sõnastatakse järgmiselt:

„(1) Raudteerajatise raudteeliiklusregistrisse kandmise eest e-teenuste infosüsteemi kaudu tasutakse riigilõivu 68 eurot.

(2) Raudteeveeremi raudteeliiklusregistrisse kandmise eest e-teenuste infosüsteemi kaudu tasutakse riigilõivu 272 eurot.

(3) Raudteerajatise registrikande muutmise eest e-teenuste infosüsteemi kaudu tasutakse riigilõivu 40 eurot.

(4) Raudteeveeremi registrikande muutmise eest e-teenuste infosüsteemi kaudu tasutakse riigilõivu 68 eurot.”;

**2)** paragrahv 210 tunnistatakse kehtetuks;

**3)** paragrahv 2132 muudetakse ja sõnastatakse järgmiselt:

„**§ 2132.****Hoolduse eest vastutava üksuse sertifikaadi ja hooldusfunktsiooni vastavussertifikaadi taotluse läbivaatamine**

(1) Hoolduse eest vastutava üksuse sertifikaadi taotluse läbivaatamise eest tasutakse riigilõivu 6240 eurot.

(2) Hooldusfunktsiooni vastavussertifikaadi taotluse läbivaatamise eest tasutakse riigilõivu 4680 eurot.”.

………………….

Riigikogu esimees

Tallinn, ........ ........................... 2024. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus ........ ........................... 2024. a

(allkirjastatud digitaalselt)